title: Komisijos įgyvendinimo reglamentas (ES) 2020/35 2020 m. sausio 15 d. kuriuo iš dalies keičiamas Įgyvendinimo reglamentas (ES) 2019/159, kuriuo tam tikriems importuojamiems plieno produktams nustatomos galutinės apsaugos priemonės

text:
16.1.2020

                  LT

                  Europos Sąjungos oficialusis leidinys

                  L 12/13

         KOMISIJOS ĮGYVENDINIMO REGLAMENTAS (ES) 2020/35
         2020 m. sausio 15 d.
         kuriuo iš dalies keičiamas Įgyvendinimo reglamentas (ES) 2019/159, kuriuo tam tikriems importuojamiems plieno produktams nustatomos galutinės apsaugos priemonės
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. kovo 11 d. Europos Parlamento ir Tarybos reglamentą (ES) 2015/478 dėl bendrų importo taisyklių (1), ypač į jo 20 straipsnio 2 dalį,
         atsižvelgdama į 2015 m. balandžio 29 d. Europos Parlamento ir Tarybos reglamentą (ES) 2015/755 dėl bendrų importo iš tam tikrų trečiųjų šalių taisyklių (2), ypač į jo 16 straipsnio 2 dalį,
         kadangi:

                     (1)

                     Įgyvendinimo reglamentu (ES) 2019/159 Europos Komisija (toliau – Komisija) tam tikriems plieno produktams nustatė galutines apsaugos priemonės (toliau – galutinis reglamentas) (3). Galutiniu reglamentu nustatytos priemonės – 26 kategorijų plieno produktams nustatyta tarifinė kvota, kurios lygis yra pakankamai aukštas, kad būtų išsaugoti tradiciniai prekybos srautai. Visų pirma kiekybinės ribos buvo nustatytos atsižvelgiant į importą 2015–2017 m. ir padidintos 5 %, siekiant užtikrinti pakankamą pasiūlą ir konkurenciją ES rinkoje. 25 % muitas taikomas tik viršijant tas nustatytas kiekybines ribas kiekvienos kategorijos produktams;

                     (2)

                     Komisija, atlikusi peržiūros tyrimą, Įgyvendinimo reglamentu (ES) 2019/1590 (4) (toliau – iš dalies keičiantis reglamentas) iš dalies pakeitė šias priemones, kad būtų atsižvelgta į pasikeitusias aplinkybes priemonių nustatymo laikotarpiu ir kad priemonės būtų veiksmingesnės, atsižvelgiant į Sąjungos interesus;

                     (3)

                     atliekant šį peržiūros tyrimą kai kurios šalys, įskaitant Europos automobilių gamintojų asociaciją (ACEA), paprašė į priemonių taikymo sritį neįtraukti 4B kategorijos produktų (apimančių daugiausia automobilių sektoriuje naudojamus lakštus, padengtus arba apvilktus metalu). ACEA tvirtino, kad tos kategorijos produktų naudojimas Sąjungos automobilių pramonėje buvo labai svarbus siekiant tęsti įprastą šios pramonės komercinę veiklą. Nors Komisija pripažino, kad Sąjungai buvo naudinga, kad tradiciniai automobilių pramonės naudojamų rūšių produktų prekybos srautai būtų atskirti, ji nenustatė jokio pagrindo taip tiesiogiai netaikyti tarifinių kvotų sistemos. Pasikonsultavusi su visomis suinteresuotosiomis šalimis, Komisija nusprendė, kad 4B kategorija (kuri galėtų apimti ir kitos paskirties produktus) turėtų būti taikoma tik importuojamiems produktams, kurių galutinę paskirtį automobilių sektoriuje galima įrodyti. Todėl iš dalies keičiančiu reglamentu atitinkamiems importuojamiems produktams buvo įforminta galutinio vartojimo procedūra, nurodyta Europos Parlamento ir Tarybos reglamento (ES) Nr. 952/2013 (5) 254 straipsnyje. Automobilių sektorius ir jo plieno tiekėjai iš esmės palankiai įvertino šį sprendimą, nes juo būtų užtikrinta, kad Sąjungos automobilių pramonė išimtinai naudotų 4B kategorijos produktams skirtas tarifines kvotas, o tradiciniai prekybos srautai taip pat būtų apsaugoti. Konsultacijų su PPO narėmis rezultatai taip pat parodė, kad šiam pakeitimui, susijusiam su 4B kategorija, jos neprieštarauja;

                     (4)

                     įsigaliojus iš dalies keičiančiam reglamentui, Komisija toliau palaikė glaudžius ryšius su ACEA ir 4B kategorijai priskiriamų plieno produktų eksportuotojais (visų pirma iš Korėjos). Atsižvelgiant į tai, kad naudotojų pramonė tiesiogiai neimportavo produkto, kuriam taikomas galutinio vartojimo reikalavimas, šiai procedūrai įgyvendinti reikėjo glaudaus visų importo procese dalyvaujančių šalių (nuo pradinių užsakymų iki to momento, kai importuotas produktas pasiekia galutinį produkto vartotoją) bendradarbiavimo. Komisijai buvo pranešta, kad būtinas glaudus įvairių veiklos vykdytojų bendradarbiavimas (įskaitant esamų leidimų, suteiktų Sąjungos automobilių pramonei, pratęsimą, naujų leidimų suteikimą importuotojams ir (arba) teisių ir pareigų perdavimą tarp įvairių susijusioje tiekimo grandinėje dalyvaujančių šalių) nevyko taip, kaip iš pradžių tikėtasi. Todėl įsigaliojus iš dalies pakeistoms priemonėms didelė dalis produktų negalėjo būti importuoti pagal 4B kategoriją, nepaisant to, kad Komisija, eksportuotojai, plieno importuotojai ir ES valstybių narių bei trečiųjų šalių nacionalinės muitinės glaudžiai bendradarbiavo spręsdamos šiuos klausimus. Taip pat nebuvo įmanoma paspartinti administracinio proceso siekiant gauti būtinus galutinio vartojimo leidimus;

                     (5)

                     be to, paaiškėjo, kad bet kokiam sprendimui dėl veiksmingos galutinio vartojimo procedūros įgyvendinimo vis tiek reikėtų šiek tiek laiko, neužtikrinant tinkamų ir neatidėliotinų taisomųjų priemonių. Šiuo metu didelė dalis 4B kategorijos produktų laikomi prie Sąjungos muitų sienos, kol bus atliktas muitinis įforminimas. Tai labai neigiamai veikia ar net sutrikdo tiekimo grandines, grindžiamas „pačiu laiku“ sistema, visų pirma dėl to, kad Sąjungos automobilių pramonė labai priklauso nuo labai specializuotų plieno markių. Atsižvelgdama į galimas neigiamas ekonomines pasekmes ir į tai, kad tokie suvaržymai akivaizdžiai prieštarauja Komisijos tikslui užtikrinti tradicinius prekybos srautus Sąjungos labui, išklausiusi visų su šiuo klausimu susijusių suinteresuotųjų šalių nuomones, Komisija mano, kad šios kategorijos galutinio vartojimo procedūra turėtų būti atšaukta;

                     (6)

                     todėl Įgyvendinimo reglamentas (ES) 2019/159 ir jo priedai turėtų būti dar kartą iš dalies pakeisti, kad būtų tinkamai atsižvelgta į padėtį, buvusią prieš iš dalies keičiančiu reglamentu nustatant 4A ir 4B kategorijų produktams galutinio vartojimo reikalavimą;

                     (7)

                     pasikonsultavusi su Korėja, eksportuojančia šalimi, kurią labiausiai paveikė galutinio vartojimo mechanizmo taikymas, Komisija nusprendė, kad pagal Įgyvendinimo reglamentą (ES) 2019/159 šiai šaliai nustatytas tarifinių kvotų paskirstymas 4A ir 4B kategorijų produktams taip pat turėtų būti iš dalies pakeistas. Tai būtina siekiant atsižvelgti į automobilių plieno markių produktų, kurie buvo importuoti pagal 4A produktų kategoriją įsigaliojus iš dalies keičiančiam reglamentui, apimtį, atsižvelgiant į tai, kad jų neįmanoma importuoti pagal 4B produktų kategoriją, kuriai taikomas galutinio vartojimo mechanizmas;

                     (8)

                     Komisija ir toliau laikosi nuomonės, kad, atsižvelgiant į Sąjungos interesus, vėlesniame etape gali reikėti taikyti specialų mechanizmą – galutinio vartojimo procedūrą (kai bus išspręsti įgyvendinimo klausimai) arba nesvarbu kaip sudarytą alternatyvią sistemą, kad būtų galima atskirti automobilių plieno markių produktų, priskiriamų 4B produktų kategorijai, importą. Šie klausimai bus atitinkamai iš naujo įvertinti atliekant būsimą peržiūros tyrimą, remiantis suinteresuotųjų šalių pateiktomis pastabomis ir pasiūlymais, taip pat kitais pokyčiais, turinčiais įtakos šiai produktų kategorijai. Šiuo atžvilgiu taip pat pažymima, kad Komisija neseniai inicijavo antidempingo priemonių, taikomų tam tikram importuojamam Kinijos Liaudies Respublikos kilmės korozijai atspariam plienui, kuris priskiriamas 4 produktų kategorijai, vengimo tyrimą (6);

                     (9)

                     šis reglamentas turėtų būti taikomas atgaline data, taip nuo 2019 m. spalio 1 d. panaikinant iš dalies keičiančiu reglamentu nustatytą galutinio vartojimo reikalavimą. Tai taip pat suteiks galimybę grąžinti visus galimus apsaugos muitus, kurie galėjo būti sumokėti remiantis iš dalies keičiančiame reglamente nustatytomis tarifinėmis kvotomis, bet nebepateisinami įsigaliojus šiam reglamentui;

                     (10)

                     šiame reglamente numatytos priemonės atitinka atitinkamai pagal Reglamento (ES) 2015/478 3 straipsnio 3 dalį ir Reglamento (ES) 2015/755 22 straipsnio 3 dalį įsteigto Apsaugos priemonių komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Komisijos įgyvendinimo reglamento (ES) 2019/159 1 straipsnio 2 dalis pakeičiama taip:

                     „2.   Kiekvienos nagrinėjamosios produktų kategorijos, išskyrus 1 ir 25 produktų kategorijas, kiekvienos tarifinės kvotos dalis paskirstoma IV priede nurodytoms šalims.“

               2.   Įgyvendinimo reglamento (ES) 2019/159 IV priedo 1 dalies „Tarifinių kvotų dydžiai“ skirsnis, susijęs su 4A ir 4B kategorijomis, pakeičiamas šio reglamento priedu.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. spalio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 15 d.

                  Komisijos vardu

                  Pirmininkė

               Ursula VON DER LEYEN

            (1)  OL L 83, 2015 3 27, p. 16.

            (2)  OL L 123, 2015 5 19, p. 33.

            (3)  2019 m. sausio 31 d. Komisijos įgyvendinimo reglamentas (ES) 2019/159, kuriuo tam tikriems importuojamiems plieno produktams nustatomos galutinės apsaugos priemonės (OL L 31, 2019 2 1, p. 27).

            (4)  2019 m. rugsėjo 26 d. Komisijos įgyvendinimo reglamentas (ES) 2019/1590, kuriuo iš dalies keičiamas Įgyvendinimo reglamentas (ES) 2019/159, kuriuo tam tikriems importuojamiems plieno produktams nustatomos galutinės apsaugos priemonės (OL L 248, 2019 9 27, p. 28).

            (5)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

            (6)  OL L 304, 2019 11 26, p. 10.

            6RIEDAS

                        Produkto numeris

                        Produkto kategorija

                        KN/TARIC kodai

                        Paskirstymas pagal šalis (jei taikoma)

                        Nuo 2019 2 2 iki 2019 6 30

                        Nuo 2019 7 1 iki 2020 6 30

                        Nuo 2020 7 1 iki 2021 6 30

                        Papildomo muito norma

                        Eilės numeriai

                        Tarifinės kvotos dydis (grynasis svoris tonomis)

                        Tarifinės kvotos dydis (grynasis svoris tonomis)

                        Tarifinės kvotos dydis (grynasis svoris tonomis)

                        4.A  (1)

                        Lakštai, padengti arba apvilkti metalu

                        TARIC kodai: 7210410020 , 7210490020 7210610020 , 7210690020 , 7212300020 , 7212506120 , 7212506920 , 7225920020 , 7225990011 , 7225990022 , 7225990040 , 7225990091 , 7225990092 , 7226993010 , 7226997011 , 7226997091 , 7226997094

                        Korėjos Respublika

                        69 571,10

                        328 792,63

                        180 804,79

                        25 %

                        09.8816

                        Indija

                        83 060,42

                        209 574,26

                        215 861,48

                        25 %

                        09.8817

                        Kitos šalys

                        761 518,93

                        1 921 429,81

                        1 979 072,71

                        25 %

                            (2)

                        4.B  (3)

                        KN kodai: 7210 20 00 , 7210 30 00 , 7210 90 80 , 7212 20 00 , 7212 50 20 , 7212 50 30 , 7212 50 40 , 7212 50 90 , 7225 91 00 , 7226 99 10
                        TARIC kodai: 7210410080 , 7210490080 , 7210610080 , 7210690080 , 7212300080 , 7212506180 , 7212506980 , 7225920080 , 7225990025 , 7225990095 , 7226993090 , 7226997019 , 7226997096

                        Kinija

                        204 951,07

                        517 123,19

                        532 636,89

                        25 %

                        09.8821

                        Korėjos Respublika

                        249 533,26

                        476 356,93

                        648 499,26

                        25 %

                        09.8822

                        Indija

                        118 594,25

                        299 231,59

                        308 208,54

                        25 %

                        09.8823

                        Taivanas

                        49 248,78

                        124 262,26

                        127 990,13

                        25 %

                        09.8824

                        Kitos šalys

                        125 598,05

                        316 903,26

                        326 410,36

                        25 %

                            (4)

               (1)  Produktai, kuriems taikomi antidempingo muitai.

               (2)  Nuo 2019 2 2 iki 2019 3 31, nuo 2019 7 1 iki 2020 3 31 ir nuo 2020 7 1 iki 2021 3 31: 09.8609.
            Nuo 2019 4 1 iki 2019 6 30, nuo 2020 4 1 iki 2020 6 30 ir nuo 2021 4 1 iki 2021 6 30: 09.8610.

               (3)  Nuo 2019 2 2 iki 2019 3 31, nuo 2019 7 1 iki 2020 3 31 ir nuo 2020 7 1 iki 2021 3 31: 09.8609.
            Nuo 2019 4 1 iki 2019 6 30, nuo 2020 4 1 iki 2020 6 30 ir nuo 2021 4 1 iki 2021 6 30: 09.8610.

               (4)  Nuo 2019 2 2 iki 2019 3 31, nuo 2019 7 1 iki 2020 3 31 ir nuo 2020 7 1 iki 2021 3 31: 09.8611.
            Nuo 2019 4 1 iki 2019 6 30, nuo 2020 4 1 iki 2020 6 30 ir nuo 2021 4 1 iki 2021 6 30: 09.8612.


title: Komisijos įgyvendinimo reglamentas (ES) 2020/41 2020 m. sausio 13 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (Αρσενικό Νάξου (Arseniko Naxou) (SKVN))

text:
20.1.2020

                  LT

                  Europos Sąjungos oficialusis leidinys

                  L 15/1

         KOMISIJOS ĮGYVENDINIMO REGLAMENTAS (ES) 2020/41
         2020 m. sausio 13 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Αρσενικό Νάξου“ (Arseniko Naxou) (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Graikijos paraiška įregistruoti pavadinimą „Αρσενικό Νάξου“ (Arseniko Naxou) (SKVN) paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Αρσενικό Νάξου“ (Arseniko Naxou) turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Αρσενικό Νάξου“ (Arseniko Naxou) (SKVN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.3 klasei „Sūriai“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 13 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 271, 2019 8 13, p. 68.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2020/161 2020 m. vasario 5 d. dėl leidimo naudoti Bacillus subtilis DSM 17299 kaip mėsinių viščiukų lesalų priedą atnaujinimo, kuriuo panaikinamas Reglamentas (EB) Nr. 1137/2007 (leidimo turėtojas – Chr. Hansen A/S) (Tekstas svarbus EEE)

text:
6.2.2020

                  LT

                  Europos Sąjungos oficialusis leidinys

                  L 34/28

         KOMISIJOS ĮGYVENDINIMO REGLAMENTAS (ES) 2020/161
         2020 m. vasario 5 d.
         dėl leidimo naudoti Bacillus subtilis DSM 17299 kaip mėsinių viščiukų lesalų priedą atnaujinimo, kuriuo panaikinamas Reglamentas (EB) Nr. 1137/2007 (leidimo turėtojas – „Chr. Hansen A/S“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir jo atnaujinimo pagrindas bei tvarka;

                     (2)

                     Komisijos reglamentu (EB) Nr. 1137/2007 (2)
                        Bacillus subtilis DSM 17299 leista 10 metų naudoti kaip mėsinių viščiukų lesalų priedą;

                     (3)

                     pagal Reglamento (EB) Nr. 1831/2003 14 straipsnio 1 dalį šio leidimo turėtojas pateikė prašymą atnaujinti leidimą naudoti Bacillus subtilis DSM 17299 kaip mėsinių viščiukų lesalų priedą ir paprašė tą priedą priskirti prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 14 straipsnio 2 dalį;

                     (4)

                     Europos maisto saugos tarnyba (toliau – Tarnyba) 2019 m. balandžio 2 d. nuomonėje (3) padarė išvadą, kad pareiškėjas pateikė duomenų, iš kurių matyti, kad priedas atitinka esamas leidimo suteikimo sąlygas. Tarnyba patvirtino savo ankstesnes išvadas, kad Bacillus subtilis DSM 17299 laikomas saugiu tikslinei rūšiai, produktų, gautų iš šiuo priedu šeriamų gyvūnų, vartotojams ir aplinkai. Ji taip pat padarė išvadą, kad naudotojai gali jo įkvėpti ir kad nebuvo galima padaryti išvados dėl galimo priedo dirginančio poveikio odai ir akims ir jautrinančio poveikio odai. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedų naudotojų, sveikatai;

                     (5)

                        Bacillus subtilis DSM 17299 vertinimas rodo, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos įvykdytos. Taigi, kaip nurodyta šio reglamento priede, turėtų būti atnaujintas leidimas naudoti minėtą priedą;

                     (6)

                     atnaujinus leidimą naudoti Bacillus subtilis DSM 17299 kaip lesalų priedą pagal šio reglamento priede nustatytas sąlygas, Reglamentas (EB) Nr. 1137/2007 turėtų būti panaikintas;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas naudoti priede nurodytą priedą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, atnaujinamas šio reglamento priede nustatytomis sąlygomis.

            2 straipsnis
            Reglamentas (EB) Nr. 1137/2007 panaikinamas.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 5 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2007 m. spalio 1 d. Komisijos reglamentas (EB) Nr. 1137/2007 dėl leidimo naudoti Bacillus subtilis (O35) kaip pašarų priedą (OL L 256, 2007 10 2, p. 5).

            (3)  EFSA Journal 2019;17(4):5687.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: žarnyno floros stabilizatoriai

                        4b1821

                        Chr. Hansen A/S

                           Bacillus subtilis DSM 17299

                           Priedo sudėtis

                        Preparatas Bacillus subtilis DSM 17299, kurio sudėtyje yra ne mažiau kaip 1,6 × 1010 KSV/g priedo
                        Kieto pavidalo

                        Mėsiniai viščiukai

                        –

                        8 × 108

                        –

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Gali būti naudojamas pašaruose, kurių sudėtyje yra vieno iš šių leidžiamų kokcidiostatų: diklazurilo, halofuginono, robenidino, dekokvinato, narazino ir (arba) nikarbazino, natrio lazalocido, maduramicino amonio, natrio monenzino, narazino, natrio salinomicino, natrio semduramicino.

                                    3.

                                    Šio priedo ir skruzdžių rūgšties suderinamumas buvo įrodytas.

                                    4.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų, odos ir akių apsaugos priemones.

                        2030 m. vasario 26 d.

                           Veikliosios medžiagos apibūdinimas:

                        Gyvybingos Bacillus subtilis DSM 17299 sporos

                           Analizės metodas
                            (1)

                        Apskaičiavimas taikant paskleidimo ant plokštelės metodą, naudojant triptono sojos agarą (EN 15784)

                           Bacillus subtilis DSM 17299 nustatymas lesalų priede:
                        impulsinė lauko gelių elektroforezė (PFGE).

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/163 2020 m. vasario 5 d. dėl leidimo naudoti muramidazės, gautos iš Trichoderma reesei DSM 32338, preparatą kaip mėsinių kalakutų, veislei auginamų kalakučiukų, veislei auginamų viščiukų ir kitų rūšių veislei auginamų naminių paukščių lesalų priedą (leidimo turėtoja – bendrovė DSM Nutritional Products Ltd., kuriai Sąjungoje atstovauja bendrovė DSM Nutritional Products Sp. Z o.o) (Tekstas svarbus EEE)

text:
6.2.2020

                  LT

                  Europos Sąjungos oficialusis leidinys

                  L 34/34

         KOMISIJOS ĮGYVENDINIMO REGLAMENTAS (ES) 2020/163
         2020 m. vasario 5 d.
         dėl leidimo naudoti muramidazės, gautos iš Trichoderma reesei DSM 32338, preparatą kaip mėsinių kalakutų, veislei auginamų kalakučiukų, veislei auginamų viščiukų ir kitų rūšių veislei auginamų naminių paukščių lesalų priedą (leidimo turėtoja – bendrovė „DSM Nutritional Products Ltd.“, kuriai Sąjungoje atstovauja bendrovė „DSM Nutritional Products Sp. Z o.o“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas leisti naudoti muramidazės, gautos iš Trichoderma reesei DSM 32338, preparatą. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį;

                     (3)

                     prašymas pateiktas dėl leidimo naudoti muramidazės, gautos iš Trichoderma reesei DSM 32338, preparatą kaip mėsinių kalakutų, veislei auginamų kalakučiukų, veislei auginamų viščiukų ir kitų rūšių veislei auginamų naminių paukščių lesalų priedą, skirtiną prie priedų kategorijos „zootechniniai priedai“;

                     (4)

                     Komisijos įgyvendinimo reglamentu (ES) 2019/805 (2) muramidazės, gautos iš Trichoderma reesei DSM 32338, preparatą jau buvo leista naudoti kaip mėsinių viščiukų ir retesnių rūšių mėsinių naminių paukščių lesalų priedą;

                     (5)

                     Europos maisto saugos tarnyba (toliau – Tarnyba) 2019 m. balandžio 2 d. nuomonėje (3) padarė išvadą, kad siūlomomis naudojimo sąlygomis muramidazės, gautos iš Trichoderma reesei DSM 32338, preparatas nedaro nepageidaujamo poveikio gyvūnų sveikatai, vartotojų saugai ar aplinkai. Taip pat padaryta išvada, kad priedas gali dirginti odą ir (arba) akis ir jautrinti odą bei kvėpavimo takus. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad priedas gali būti veiksmingas – jį naudojant pagerėjo lesalo kiekio ir prieaugio santykis. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (6)

                     muramidazės, gautos iš Trichoderma reesei DSM 32338, preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 5 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2019 m. gegužės 17 d. Komisijos įgyvendinimo reglamentas (ES) 2019/805 dėl leidimo naudoti muramidazės, gautos iš Trichoderma reesei DSM 32338, preparatą kaip mėsinių viščiukų ir retesnių rūšių mėsinių naminių paukščių lesalų priedą (leidimo turėtoja – bendrovė „DSM Nutritional Products Ltd.“, kuriai ES atstovauja bendrovė „DSM Nutritional Products Sp. Z o.o“) (OL L 132, 2019 5 20, p. 33).

            (3)  EFSA Journal 2019;17(4):5686.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: kiti zootechniniai priedai.

                        4d16

                        „DSM Nutritional Products Ltd.“, kuriai Sąjungoje atstovauja „DSM Nutritional Products Sp. z o.o.“

                        Muramidazė (EC 3.2.1.17)

                           Priedo sudėtis

                        Muramidazės (EC 3.2.1.17), gautos iš Trichoderma reesei (DSM 32338), preparatas (lizocimas), kurio mažiausias aktyvumas – 60 000  LSU(F)  (1)/g
                        Kieto arba skysto pavidalo

                        Veislei auginami viščiukai
                        Mėsiniai kalakutai

                        —

                        25 000 25 000 25 000
                        LSU(F)

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos ir kvėpavimo takų apsaugos priemones.

                        2030 m. vasario 26 d.

                           Veikliosios medžiagos apibūdinimas:

                        muramidazė (EC 3.2.1.17), gauta iš Trichoderma reesei (DSM 32338) (lizocimas)

                        Veislei auginami kalakučiukai

                           Analizės metodas
                            (2)

                        Muramidazės kiekiui nustatyti:
                        fluorescencinės fermentinės analizės metodas, kuriuo nustatoma fermentinės katalizės sąlygomis vykstanti fluoresceinu žymėto peptidoglikano preparato depolimerizacija, esant 6,0 pH ir 30 °C temperatūrai.

                        Kitų rūšių veislei auginami naminiai paukščiai

               (1)  Vienas LSU(F) vienetas apibrėžiamas kaip fermento kiekis, kuris, esant 6,0 pH ir 30 °C, 12,5 μg/ml fluoresceinu žymėto peptidoglikano fluorescenciją padidina verte, atitinkančia2
               2 maždaug 0,06 nmol fluoresceino izotiocianato izomero fluorescenciją.

               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos Įgyvendinimo Reglamentas(ES) 2020/165 2020 m. vasario 5 d. dėl leidimo naudoti endo-1,4-beta-mananazę, gautą iš Paenibacillus lentus DSM 32052, kaip mėsinių viščiukų, dedeklinių vištaičių, mėsinių kalakutų arba veislei auginamų kalakučiukų ir retesnių rūšių naminių paukščių lesalų priedą, kuriuo panaikinamas Reglamentas (EB) Nr. 786/2007 (leidimo turėtojas – Elanco GmbH) (Tekstas svarbus EEE)

text:
6.2.2020

                  LT

                  Europos Sąjungos oficialusis leidinys

                  L 34/40

         KOMISIJOS ĮGYVENDINIMO REGLAMENTAS(ES) 2020/165
         2020 m. vasario 5 d.
         dėl leidimo naudoti endo-1,4-beta-mananazę, gautą iš Paenibacillus lentus DSM 32052, kaip mėsinių viščiukų, dedeklinių vištaičių, mėsinių kalakutų arba veislei auginamų kalakučiukų ir retesnių rūšių naminių paukščių lesalų priedą, kuriuo panaikinamas Reglamentas (EB) Nr. 786/2007 (leidimo turėtojas – „Elanco GmbH“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir jo atnaujinimo pagrindas bei tvarka;

                     (2)

                     Komisijos reglamentu (EB) Nr. 786/2007 (2) endo-1,4-beta-mananazę, gautą iš Paenibacillus lentus ATCC 55045, leista 10 metų naudoti kaip mėsinių viščiukų lesalų priedą;

                     (3)

                     vadovaudamasis Reglamento (EB) Nr. 1831/2003 14 straipsnio 1 dalimi kartu su to reglamento 7 straipsniu, šio leidimo turėtojas pateikė prašymą atnaujinti leidimą naudoti endo-1,4-beta-mananazę, gautą iš Paenibacillus lentus ATCC 32052 (anksčiau ji buvo gaunama iš Paenibacillus lentus ATCC 55045), kaip mėsinių viščiukų lesalų priedą ir paprašė tą priedą priskirti prie priedų kategorijos „zootechniniai priedai“, taip pat paprašė leisti šį preparatą naudoti pagal naują paskirtį kaip dedeklinių vištaičių, mėsinių kalakutų arba veislei auginamų kalakučiukų ir retesnių rūšių naminių paukščių lesalų priedą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 14 straipsnio 2 dalį ir 7 straipsnio 3 dalį;

                     (4)

                     Europos maisto saugos tarnyba (toliau – Tarnyba) 2019 m. vasario 26 d. nuomonėje (3) padarė išvadą, kad pareiškėjas pateikė duomenų, kuriais įrodoma, kad priedas atitinka leidimo suteikimo sąlygas. Taip pat padaryta išvada, kad priedas yra saugus tikslinei rūšiai, iš priedu šeriamų gyvūnų gautų produktų vartotojams ir aplinkai. Tarnyba taip pat padarė išvadą, kad priedas turėtų būti laikomas kvėpavimo takus galinčia jautrinti medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Priedas gali būti veiksmingas gerinant dedeklinių vištaičių, mėsinių kalakutų arba veislei auginamų kalakučiukų ir retesnių rūšių naminių paukščių lesalų virškinimą;

                     (5)

                     endo-1,4-beta-mananazės, gautos iš Paenibacillus lentus DSM 32052, vertinimas rodo, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti atnaujintas leidimas naudoti minėtą priedą;

                     (6)

                     atnaujinus leidimą naudoti endo-1,4-beta-mananazę, gautą iš Paenibacillus lentus ATCC 55045, kaip lesalų priedą šio reglamento priede nustatytomis sąlygomis, Reglamentas (EB) Nr. 786/2007 turėtų būti panaikintas;

                     (7)

                     kadangi saugos sumetimais nebūtina neatidėliotinai taikyti šiuo reglamentu padarytų pakeitimų, tikslinga nustatyti pereinamąjį laikotarpį, per kurį turimas endo-1,4-beta-mananazės, gautos iš Paenibacillus lentus ATCC 55045, preparato atsargas, atitinkančias nuostatas, taikytas prieš įsigaliojant šiam reglamentui, būtų galima toliau teikti rinkai ir naudoti tol, kol jos pasibaigs;

                     (8)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas naudoti priede nurodytą priedą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, atnaujinamas šio reglamento priede nustatytomis sąlygomis.

            2 straipsnis
            Reglamentas (EB) Nr. 786/2007 panaikinamas.

            3 straipsnis
            Endo-1,4-beta-mananazę, gautą iš Paenibacillus lentus ATCC 55045, premiksus ir kombinuotuosius pašarus, kurių sudėtyje yra šios medžiagos, kurie buvo pagaminti ir paženklinti iki 2020 m. vasario 26 d. laikantis taisyklių, taikytų iki 2020 m. vasario 26 d., galima toliau pateikti rinkai ir naudoti, kol pasibaigs turimos atsargos.

            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 5 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2007 m. liepos 4 d. Komisijos reglamentas (EB) Nr. 786/2007 dėl leidimo naudoti endo-1,4-beta-mananazę EC 3.2.1.78 (Hemicell) kaip pašarų priedą (OL L 175, 2007 7 5, p. 8).

            (3)  EFSA Journal 2019;17(3):5641.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai

                        4a3i

                        Elanco GmbH

                        Endo-1,4-beta-mananazė
                        EC 3.2.1.78

                           Priedo sudėtis

                        Endo-1,4-beta-mananazės, gautos iš

                           Paenibacillus lentus (DSM 32052), preparatas, kurio mažiausias aktyvumas –7,2 × 105 U  (1)/ml
                        Skysto pavidalo

                           Veikliosios medžiagos apibūdinimas

                        Endo-1,4-beta-mananazė, gauta iš Paenibacillus lentus (DSM 32052)

                           Analizės metodas

                               (2)

                        kolorimetrinis metodas, pagrįstas redukuojančiųjų cukrų (manozės ekvivalentas) reakcija su 3,5-dinitrosalicilo rūgštimi (DNS)

                        Mėsiniai viščiukai

                        –

                        7 920 0 U

                        –

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2030 2 26

                        Mėsiniai kalakutai

                        Dedeklinės vištaitės

                        Veislei auginami kalakučiukai

                        Retesnių rūšių mėsiniai, dedekliniai arba veislei auginami naminiai paukščiai

               (1)  Vienas aktyvumo vienetas (U) – fermento kiekis, kuris esant 7,5 pH ir 40 °C temperatūrai, iš manano turinčio substrato (saldžiųjų ceratonijų derva) atpalaiduoja 0,72 mikrogramo redukuojančiųjų cukrų (manozės ekvivalentai) per minutę.

               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos Įgyvendinimo Reglamentas (ES) 2020/154 2020 m. sausio 23 d. kuriuo pagal Europos Parlamento ir Tarybos reglamento (ES) 2019/787 30 straipsnio 2 dalį įregistruojama spiritinio gėrimo Norsk Vodka/Norwegian Vodka geografinė nuoroda

text:
6.2.2020

                  LT

                  Europos Sąjungos oficialusis leidinys

                  L 34/1

         KOMISIJOS ĮGYVENDINIMO REGLAMENTAS (ES) 2020/154
         2020 m. sausio 23 d.
         kuriuo pagal Europos Parlamento ir Tarybos reglamento (ES) 2019/787 30 straipsnio 2 dalį įregistruojama spiritinio gėrimo „Norsk Vodka“/„Norwegian Vodka“ geografinė nuoroda
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (1), ypač į jo 30 straipsnio 2 dalį,
         kadangi:

                     (1)

                     remdamasi Europos Parlamento ir Tarybos reglamento (EB) Nr. 110/2008 (2) 17 straipsnio 5 dalimi Komisija išnagrinėjo 2016 m. lapkričio 25 d. Norvegijos pateiktą geografinės nuorodos „Norsk Vodka“/„Norwegian Vodka“ registracijos paraišką;

                     (2)

                     Reglamentas (ES) 2019/787, kuriuo pakeičiamas Reglamentas (EB) Nr. 110/2008, įsigaliojo 2019 m. gegužės 25 d. Remiantis to reglamento 49 straipsnio 1 dalimi, Reglamento (EB) Nr. 110/2008 dėl geografinių nuorodų III skyrius panaikinamas nuo 2019 m. birželio 8 d.;

                     (3)

                     padariusi išvadą, kad paraiška atitinka Reglamento (EB) Nr. 110/2008 reikalavimus, techninės bylos pagrindines specifikacijas Komisija paskelbė Europos Sąjungos oficialiajame leidinyje (3), kaip reikalaujama minėto reglamento 17 straipsnio 6 dalyje pagal Reglamento (ES) 2019/787 50 straipsnio 4 dalies pirmą pastraipą;

                     (4)

                     prieštaravimo pareiškimų pagal Reglamento (ES) 2019/787 27 straipsnio 1 dalį Komisija negavo;

                     (5)

                     todėl turėtų būti įregistruota geografinė nuoroda „Norsk Vodka“/„Norwegian Vodka“;

               PRIĖMĖ ŠĮ REGLAMENTĄ:

            1 straipsnis
            Įregistruojama geografinė nuoroda „Norsk Vodka“/„Norwegian Vodka“. Pagal Reglamento (ES) 2019/787 30 straipsnio 4 dalį šiuo reglamentu pavadinimui „Norsk Vodka“/„Norwegian Vodka“ suteikiama Reglamento (ES) 2019/787 21 straipsnyje nurodyta apsauga.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 23 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 130, 2019 5 17, p. 1.

            (2)  2008 m. sausio 15 d. Europos Parlamento ir Tarybos reglamentas (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantis Tarybos reglamentą (EEB) Nr. 1576/89 (OL L 39, 2008 2 13, p. 16).

            (3)  OL C 241, 2019 7 17, p. 11.


title: Komisijos Įgyvendinimo Reglamentas (ES) 2020/185 2020 m. vasario 7 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas Pasta di Gragnano (SGN)

text:
12.2.2020

                  LT

                  Europos Sąjungos oficialusis leidinys

                  L 39/2

         KOMISIJOS ĮGYVENDINIMO REGLAMENTAS (ES) 2020/185
         2020 m. vasario 7 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas „Pasta di Gragnano“ (SGN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 (1) dėl žemės ūkio ir maisto produktų kokybės sistemų, ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos „Pasta di Gragnano“, kuri įregistruota Komisijos įgyvendinimo reglamentu (ES) Nr. 969/2013 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Pasta di Gragnano“ (SGN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 7 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  2013 m. spalio 2 d. Komisijos įgyvendinimo reglamentas (ES) Nr. 969/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (Pasta di Gragnano (SGN)) (OL L 270, 2013 10 11, p. 1).

            (3)  OL C 325, 2019 9 30, p. 15.


title: Komisijos įgyvendinimo reglamentas (ES) 2020/531 2020 m. balandžio 16 d. kuriuo 2020 m. dėl tiesioginių išmokų išankstinių išmokų dydžio ir dėl su plotu bei gyvuliais susijusių kaimo plėtros priemonių taikymo nukrypstama nuo Europos Parlamento ir Tarybos reglamento (ES) Nr. 1306/2013 75 straipsnio 1 dalies trečios pastraipos ir dėl tiesioginių išmokų mokėjimo nukrypstama nuo to reglamento 75 straipsnio 2 dalies pirmos pastraipos

text:
17.4.2020

                  LT

                  Europos Sąjungos oficialusis leidinys

                  L 119/1

         KOMISIJOS ĮGYVENDINIMO REGLAMENTAS (ES) 2020/531
         2020 m. balandžio 16 d.
         kuriuo 2020 m. dėl tiesioginių išmokų išankstinių išmokų dydžio ir dėl su plotu bei gyvuliais susijusių kaimo plėtros priemonių taikymo nukrypstama nuo Europos Parlamento ir Tarybos reglamento (ES) Nr. 1306/2013 75 straipsnio 1 dalies trečios pastraipos ir dėl tiesioginių išmokų mokėjimo nukrypstama nuo to reglamento 75 straipsnio 2 dalies pirmos pastraipos
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 75 straipsnio 3 dalį,
         kadangi:

                     (1)

                     remiantis Reglamento (ES) Nr. 1306/2013 75 straipsnio 1 dalies trečia pastraipa, nuo spalio 16 d. iki lapkričio 30 d. valstybės narės gali išmokėti išankstines išmokas – ne daugiau kaip 50 % Europos Parlamento ir Tarybos reglamente (ES) Nr. 1307/2013 (2) numatytų tiesioginių išmokų atveju ir ne daugiau kaip 75 % Europos Parlamento ir Tarybos reglamente (ES) Nr. 1305/2013 (3) numatytų su plotu ir gyvuliais susijusių paramos priemonių atveju;

                     (2)

                     Reglamento (ES) Nr. 1306/2013 75 straipsnio 2 dalyje nustatyta, kad to straipsnio 1 dalyje nurodytos išmokos, įskaitant išankstines išmokas tiesioginių išmokų atveju, nemokamos, kol neužbaigiamos to reglamento 74 straipsnyje numatytos administracinės patikros ir patikros vietoje. Tačiau su plotu ir gyvuliais susijusių paramos priemonių pagal kaimo plėtros politiką atveju, remiantis Reglamento (ES) Nr. 1306/2013 75 straipsnio 2 dalimi, išankstinės išmokos gali būti išmokėtos po to, kai užbaigiamos administracinės patikros, nustatytos to reglamento 59 straipsnio 1 dalyje;

                     (3)

                     dėl dabartinės padėties, susidariusios dėl COVID-19 sukeltos pandemijos, ir valstybių narių taikomų didelių judėjimo apribojimų visos valstybės narės susiduria su išimtiniais administraciniais sunkumais. Dėl šių sunkumų gali būti vėluojama atlikti patikras ir vėliau išmokėti pagalbą. Be to, ūkininkai nėra apsaugoti nuo ekonominių sutrikimų, kuriuos sukėlė pandemija, ir patiria finansinių sunkumų bei grynųjų pinigų srautų problemų;

                     (4)

                     atsižvelgiant į šių susidariusių aplinkybių išskirtinumą, būtina palengvinti šiuos sunkumus ir nukrypti nuo Reglamento (ES) Nr. 1306/2013 75 straipsnio 1 dalies trečios pastraipos leidžiant valstybėms narėms 2020 m. paramos gavėjams išmokėti didesnę išankstinių išmokų dalį;

                     (5)

                     be to, atsižvelgiant į precedento neturinčias aplinkybes, būtina nukrypti nuo Reglamento (ES) Nr. 1306/2013 75 straipsnio 2 dalies pirmos pastraipos, kad tiesioginių išmokų atveju būtų sudarytos sąlygos išmokėti išankstines išmokas, kai bus užbaigtos Komisijos įgyvendinimo reglamento (ES) Nr. 809/2014 (4) 28 ir 29 straipsniuose apibrėžtos administracinės patikros. Tačiau būtina, kad tokia leidžianti nukrypti nuostata netrukdytų patikimai valdyti finansų ir laikytis pakankamo patikinimo lygio reikalavimo. Taigi valstybės narės, taikančios nukrypti leidžiančią nuostatą, yra atsakingos už tai, kad būtų imtasi visų reikalingų priemonių siekiant užtikrinti, kad būtų išvengta permokų ir kad bet kokios nepagrįstai išmokėtos sumos būtų greitai faktiškai susigrąžintos. Be to, jeigu taikoma leidžianti nukrypti nuostata, ji turėtų būti įtraukta į 2021 finansinių metų valdymo deklaraciją, nurodytą Reglamento (ES) Nr. 1306/2013 7 straipsnio 3 dalies pirmos pastraipos b punkte;

                     (6)

                     šiame reglamente nustatytos priemonės atitinka Žemės ūkio fondų komiteto, Tiesioginių išmokų komiteto ir Kaimo plėtros komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Nukrypdamos nuo Reglamento (ES) Nr. 1306/2013 75 straipsnio 1 dalies trečios pastraipos, 2020 paraiškų teikimo metais valstybės narės gali išmokėti išankstines išmokas – ne daugiau kaip 70 % tiesioginių išmokų, išvardytų Reglamento (ES) Nr. 1307/2013 I priede, atveju ir ne daugiau kaip 85 % pagal kaimo plėtros politiką teikiamos paramos, nurodytos Reglamento (ES) Nr. 1306/2013 67 straipsnio 2 dalyje, atveju.

            2 straipsnis
            Nukrypdamos nuo Reglamento (ES) Nr. 1306/2013 75 straipsnio 2 dalies pirmos pastraipos, valstybės narės gali išmokėti 2020 paraiškų teikimo metų išankstines išmokas tiesioginių išmokų, išvardytų Reglamento (ES) Nr. 1307/2013 I priede, atveju po to, kai užbaigiamos Reglamento (ES) Nr. 1306/2013 74 straipsnyje nurodytos administracinės patikros.

            3 straipsnis
            Į šio reglamento 2 straipsnį taikančių valstybių narių 2021 finansinių metų valdymo deklaraciją, rengiamą remiantis Reglamento (ES) Nr. 1306/2013 7 straipsnio 3 dalies pirmos pastraipos b punktu, įtraukiamas patvirtinimas, kad paramos gavėjai negavo permokų, o nepagrįstai išmokėtos sumos, atlikus visos būtinos informacijos patikrinimą, buvo greitai faktiškai susigrąžintos.

            4 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. balandžio 16 d.

                  Komisijos vardu

                  Pirmininkė

               Ursula VON DER LEYEN

            (1)  OL L 347, 2013 12 20, p. 549.

            (2)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

            (3)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis ir panaikinantis Tarybos reglamentą (EB) Nr. 1698/2005 (OL L 347, 2013 12 20, p. 487).

            (4)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).